Comença l’Escola d’Estiu 2021 a Burjassot
2025-07-24

Només uns dies després que tancaren les aules del col·legi, una vegada finalitzat el curs, les portes del CEIP Miguel Bordonau han tornat obrir, aquesta vegada a la diversió , al joc i a totes les activitats que ofereix l’Escola d’Estiu, organitzada per l’Ajuntament de Burjassot, des de les regidories de Cultura i Joventut. Així, des de hui mateix i fins al pròxim 30 de juliol, tots els xiquets i xiquetes apuntats a l’Escola d’Estiu, tenen fins a un mes per davant per a gaudir de matins d’oci i aprenentatge lúdic.

Aquest mateix matí, l’alcalde de Burjassot, Rafa García, al costat de la regidors responsables de l’àrea de Cultura i Joventut, Estefanía Ballesteros i Javier Naharros, han visitat les instal·lacions del Miguel Bordonau. Ho han fet per a rebre als xiquets i xiquetes que hui començaven aquesta aventura estiuenca i per a saludar als monitors responsables d’aquest projecte d’oci i temps lliure que, cada any, es programa a Burjassot per a contribuir a facilitar la conciliació familiar durant els mesos estivals i les vacances escolars.